Lega Basket Serie A

A **Lega Basket Serie A**, conoixita por motius de patrocinio como **PosteMobile Serie A**, ye a mas alta d'as categorías de basketbol d'Italia, por debaixo ye a LegADue. O suyo organizador ye a Lega Basket, por delegación d'a Federazione Italiana Pallacanestro (n'aragonés, *Federación Italiana de Basketbol*).

En altros tiempos, a competición estió clamata de diferents manieras. Dica 1955 o suyo nombre estió *Serie A*, y entre dito anyo y 1965 conoixita como *Campionato Elette*. Con a reforma d'o campionato en l'anyo 1974, iste estió dividito en dos divisions con o nombre de *Serie A1* y *Serie A2* dica l'anyada 2001-02 cuan tornó o suya denominación historica de *Serie A*.

Toz os eventos ligatos con a *Serie A* (A Copa d'Italia y a Supercopa italiana) son emititos por as cadenas de televisión RAI, Sky y bels cadenas locals.

## Historia
O primer campionato de basketbol en Italia estió organizato en l'anyo 1920, seguntes as hemerotecas, por a Reale Federazione Ginnastica Nazionales Italiana (n'aragonés, *Reyal Federación Chinnastica Nacional Italiana*) y ganato por o equipo lombardo de Società Educazione Fisica Costanza di Milano, con o suyo lider Carlo Adreoli.

Sindembargo o primer campionato oficial organizato por a FIP prencipió en l'anyo 1922, mientres o campionato *no oficial* de Federginnastica continó chugando-se. Istas primeras anyadas estieron dominatas por os equipos meneguitos, con cinco titols continos d'o ASSI Milano y uno d'o Internazionale Milano. En o cabo d'os anyos 20 y o prencipio d'os anyos 30 os titols estieron ta a Ginnastica Roma y a Ginnastica Triestina dica 1935 (y a excepción d'o anyo 1929, no disputata).

O campionato de 1936 remató con a victoria d'Olimpia Milano, conoixita en iste inte como Borletti; o cual estió o primero d'os 26 *scudetti* (titol de liga) que tien en a actualidat. O equipo Borletti, entrenato por Giannino Valli, consiguió 4 campionatos continos dica l'anyada 1939-40 cuan a Ginnastica Triestina gana o titol, asinas como l'anyada siguent. Antis d'aturar a liga por causa d'a guerra, o Reyer Venezia ganó as suyos dos unicos titols que tien.

Una vegata terminata a guerra, a competición retornó y o Virtus Pallacanestro Bologna estió primer gran equipo, ganando a liga 4 anyadas seguitas. Sindembargo, dende l'anyada 1949-50 prencipió o dominio d'o Olimpia Milano, que consiguió 14 campionatos en as 18 anyadas disputatas dica l'anyada 66-67.

Dimpués d'a victoria d'o Pallacanestro Cantù en l'anyada 1967-68, estió o Pallacanestro Varese o nuevo equipo en ubrir un ciclo victorioso, ganando 7 campionatos en 10 anyadas (entre as anyadas 1968-69 y 1977-78) y chugando 10 finals europeas, d'as cuals ganó 5. Isto amuestra o suyo dominio reyal en o basketbol europeu d'istos anyadas.

En os anyos 80 o dominio d'Olimpia Milano estió evident, solo trencato por o tercer titol de Pallacanestro Cantù ganado en l'anyada 1980-81; y o titol conseguito por a Virtus Roma en l'anyada 1982-83. En istos anyos a mayor sorpresa estió o Victoria Libertas Pesaro, o cual dentró entre os millors equipos d'a liga y ganó os titols d'as anyadas 1987-88 y 1988-89

Os anyos 90 prencipioron con o *scudetto* de Phonola Caserta en l'anyada 1990-91, unico titol de liga conseguito por un equipo d'o sud d'Italia. En l'anyada siguient altro equipo, o Pallacanestro Treviso, consiguió o suya primera liga. Dimpués, en os siguients anyos o tozuelo d'o basketbol italiano estió disputato por Olimpia Milano y Virtus Bologna, rivalidat solo trencata por o Pallacanestro Treviso (campión en 1996-97) y por o Pallacanestro Varese, ganador en l'anyada 1998-99.

En l'anyada 1999-00 estió ganata por o Fortitudo Bologna dimpués de tres finals perditas en os anyos anteriors. A primera metat d'os anyos 2000 se caracterizó por os titols continos d'a Virtus Bologna, d'o Pallacanestro Treviso, d'o Fortitudo Bologna y d'o primer campionato de Mens Sana Basket Siena en l'anyada 2003-04.

Dende l'anyada 2006-07 s'encetó un nuevo ciclo de victorias con a conquiesta de 7 titols continos por parti d'o Mens Sana Basket Siena dica l'anyada 2012-13 y amilloró o récord d'Olimpia Milano de 5 titols continos entre os anyos 1949 y 1954. A serie estió frenata en l'anyada 2013-14 con o titol aconseguito por l'Olimpia Milano (o suyo 26eno titol).

O ganador de l'anyada 2014-15 estió o Dinamo Sassari, en a suya 5ena anyada en a Serie A, dimpués de vencer a o Pallacanestro Reggiana en a final. T'os dos equipos estió a suya primera final de liga en l'Historia.

## Nombres comercials
En os ultimos anyos, o campionato italiano teneba por motius de patrocinio. Iste ye a lista d'os diferents patrocinadors d'a competición:

## Equipos 2018/19

## Historial

## Palmarés
### Por equipo

### Por ciudat

## Bibliografía

* *Almanacco ufficiale del campionato italiano di basket*. Libreria dello Sport, Milán, 2006, 536 p. (ISBN 88-6127-003-4).
* VV.AA. *Almanacco illustrato del basket 2010*. Panini Comics, 2010, 611 p. (ISBN 88-6346-613-0).

## Veyer tamién
* Copa d'Italia de Basketbol
* Supercopa d'Italia de Basketbol

## Vinclos externos
*  Pachina web oficial d'a Lega Basket Serie A